Éamon Ó Cuív

Is polaiteoir agus ball den pháirtí Fianna Fáil é **Éamon Ó Cuív** (a rugadh ar an 23 Meitheamh 1950). Bhí sé ina Aire Gnóthaí Pobail, Tuaithe agus Gaeltachta ó 2002 go 2010.  Bhí Ó Cuív ar dhuine de na polaiteoirí is mó a bhí luaite le cás na Gaeilge agus na Gaeltachta ó bhunú an Stáit.clé|mion|2005
clé|mion|2020

## Muintir
Garmhac le hÉamon de Valera atá ann chomh maith le bheith ina mhac leis an scoláire cáiliúil Gaeilge, Brian Ó Cuív. Bhí a uncail Vivion de Valera ina Theachta Dála idir 1945 agus 1981 agus a cholceathar Síle de Valera ina Teachta idir 1977 agus 2007.

## Gairm
Is as Baile Átha Cliath é ach is í Gaillimh Thiar a dháilcheantar.  

Bhí Ó Cuív ina Sheanadóir ó 1989 go 1992 agus  ina Theachta Dála ó 1992 go dtí 2024.  Bhí ocht mbliana caite i dTithe an Oireachtais aige faoin am gur ceapadh in Aire Stáit Gaeltachta é in 2002.

### Aire Gaeltachta
Bhí Ó Cuív ina Aire Gaeltachta tráth go raibh an tír go maith as agus chinntigh sé go ndearnadh cuid mhaith infheistíochta in infreastruchtúr na Gaeltachta. 

Mar Aire na Gaeltachta bhí Ó Cuív freagrach as forbairt na Straitéise 20 Bliain don Ghaeilge agus as Acht na dTeangacha Oifigiúla a thabhairt isteach agus Oifig an Choimisinéara Teanga a bhunú.  

Ba é a chuir cearta teanga i ndlí na hÉireann leis an Acht Teanga agus le bunú oifig an Choimisinéara Teanga agus ba é is mó b’údar leis an Straitéis 20 Bliain don Ghaeilge. "Níor éirigh le gach gné den reachtaíocht teanga agus níl aon amhras ach nár éirigh le go leor den Straitéis ach d’fhéadfá cás a dhéanamh gur bhain cuid mhór de sin leis an teip iad a chur i bhfeidhm mar ba chóir.”

### Airí eile
Bhí Ó Cuív ina Aire Coimirce Sóisialaí ó 2010 go dtí 2011 agus ina leascheannaire ar Fhianna Fáil idir 2011-2012.

Le linn a thréimhsí sa Rialtas dhírigh sé ar chúnamh a thabhairt do phobal na tuaithe, do mhuintir na n-oileán, do lucht na hiascaireachta agus feirmeoirí beaga agus do mhuintir Thuaisceart Éireann ar an dá thaobh den deighilt pholaitiúil. 

Ba é a shaothar ar mhaithe le príosúnaigh ba mhó a tharraing aird. Bhíodh sé go rialta ó Thuaidh ar cuairt ar chimí agus ag casadh le ionadaithe pobail agus lucht deonach ag iarraidh an tsíocháin agus an t-athmhuintearas a chothú. Beag beann ar a fhreasúra don bhforéigean thug sé cluas le héisteacht do ghearáin ó phríosúnaigh pharaimíleatacha le blianta agus rinne sé feachtasaíocht ar son a gcearta.

### Éirí as
Ar an Iúil 26 2024, d’fhógair  Ó Cuív go raibh sé ag éirí as an pholaitíocht. Dúirt sé nach raibh an ceathrú glúin de shliocht a sheanathair, bunaitheoir an pháirtí, Eamon de Valera ag dul san iomaíocht ar son an pháirtí.

Deireadh ré don Ghaeilge agus don Ghaeltacht a bhí i nDáil Éireann ar an 7 Samhain 2024 nuair a rinne  Ó Cuív a phíosa deireanach cainte roimh éirí as dó.

## Féach freisin

* Gaillimh Thiar (Dáilcheantar)
* Polaiteoirí i nGaillimh Thiar 

## Naisc sheachtracha
* Próifíl Éamoin Uí Chuív ar shuíomh idirlín Fhianna Fáil 
* Agallamh a cuireadh ar Éamon Ó Cuív ar Beo.ie i 2001
* Stair thoghchánaíochta Éamon Uí Chuív 

## Tagairtí

Catagóir:Daoine a rugadh i 1950
Catagóir:Daoine beo
Catagóir:Airí Rialtais na hÉireann
Catagóir:Alumni COBÁC
Catagóir:Baill den 19ú Seanad
Catagóir:Baill den 27ú Dáil
Catagóir:Baill den 28ú Dáil
Catagóir:Baill den 29ú Dáil
Catagóir:Baill den 30ú Dáil
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhianna Fáil
Catagóir:Comhairleoirí Áitiúla
Catagóir:Fir
Catagóir:Daoine as Baile Átha Cliath
Catagóir:Gaillimh Thiar (Dáilcheantar)